
Okresný súd Michalovce 10C/30/2024 7724201693 29. 11. 2024 JUDr. Zdenko Švárny ECLI:SK:OSMI:2024:7724201693.3
ROZSUDOK V MENE SLOVENSKEJ REPUBLIKY Okresný súd Michalovce, sudca JUDr. Zdenko Švárny, v právnej veci žalobcu Generali Česká pojišťovna a.s., ul. Spálená 75/16, 110 01 Praha, IČO: 45 272 956, Česká republika, konajúca na území SR prostredníctvom Generali Poisťovňa, pobočka poisťovne z iného členského štátu, ul. Lamačská cesta 3/A, 841 04 Bratislava – mestská časť Karlova Ves, IČO: 54 228 573 proti žalovanej A. B., nar. XX.XX.XXXX, C. D. X, XXX XX E., v konaní o zaplatenie 2 022,28 EUR s prísl., takto rozhodol: Súd s c h v a ľ u j e zmier účastníkov v tomto znení : „Žalovaná s a z a v ä z u j e zaplatiť žalobcovi sumu 2.022,28 EUR spolu s úrokom z omeškania vo výške 9,50 % ročne zo sumy 2.022,28 EUR odo dňa 16.4.2024 do dňa 29.11.2024, a trovy konania pozostávajúce z kráteného súdneho poplatku v sume 63,90 EUR, a to v pravidelných mesačných splátkach vo výške 40,00 EUR splatných vždy k 20-temu dňu príslušného kalendárneho mesiaca, počnúc mesiacom december až do úplného vyrovnania. Nezaplatením čo i len jednej splátky sa dňom nezaplatenia splátky stáva splatnou celá dlžná suma.“ odôvodnenie: 1. Žalobca sa voči žalovanej žalobou podanou súdu dňa 16.4.2024 domáhal zaplatenia dlžnej sumy 2.022,28 EUR s príslušenstvom ako aj trov konania. 2. Písomným podaním zo dňa 31.10.2024 pred pojednávaním dňa 29.11.2024 predložil súdu uznanie dlhu žalovanou a návrh na schválenie zmieru v znení tak, ako je uvedený vo výroku tohto rozhodnutia. 3. Podľa § 148 ods. 1 Civilného sporového poriadku ( ďalej len „CSP“ ), Žalobca a žalovaný môžu uzavrieť zmier. O uzavretie zmieru sa má súd vždy pokúsiť. 4. Podľa § 148 ods. 2 CSP, Súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 5. S prihliadnutím na zistenú skutočnosť, že účastníci konania zhodne navrhli súdu schváliť zmier, súd preto podľa § 148 ods. 2 CSP zmier v znení tak, ako je uvedený vo výrokovej časti tohto rozsudku schválil, pretože nárok žalobcu je opodstatnený a navrhovaný zmier účastníkmi konania nie je v rozpore s právnymi predpismi. 6. Podľa § 255 ods. 1 CSP, Súd prizná strane náhradu trov konania podľa pomeru jej úspechu vo veci.
7. Podľa § 262 ods. 1 CSP, O nároku na náhradu trov konania rozhodne aj bez návrhu súd v rozhodnutí, ktorým sa konanie končí. 8. Podľa § 11 ods. 7, veta prvá zák. č. 71/1992 Zb. o súdnych poplatkoch a výpise z registra trestov v platnom znení, Ak konanie skončia strany alebo účastníci schválením zmieru do začiatku prvého pojednávania, vráti sa im 90% zo všetkých zaplatených poplatkov. 9. Vzhľadom na vyššie citované zákonné ustanovenia, bolo o trovách konania a vrátení kráteného súdneho poplatku rozhodnuté v zmysle navrhnutého výroku zmieru. Poučenie: Proti tomuto rozsudku nie je prípustné odvolanie, nakoľko obaja účastníci svojím podpisom v návrhu na schválenie zmieru na základe uznania dlhu prejavili vôľu zmier v navrhnutom znení súdom schváliť.

